Sag C-39/03 P
Kommissionen for De Europæiske Fællesskaber
mod
Artegodan GmbH m.fl.
»Appel – direktiv 65/65/EØF og 75/319/EØF – humanmedicinske lægemidler – anoreksika: amfepramon, clobenzorex, fenproporex, norpseudoephedrin, phentermin – tilbagekaldelse af en markedsføringstilladelse – Kommissionens kompetence – betingelser for tilbagekaldelse«
Sammendrag af dom
Tilnærmelse af lovgivningerne – farmaceutiske specialiteter – markedsføringstilladelse – tilbagekaldelse af tilladelsen – tilladelse udstedt efter den gensidige anerkendelsesprocedure, der er ledsaget af voldgiftsprocedurer – Kommissionens kompetence med hensyn til tilladelser, der oprindeligt er udstedt inden for rammerne af nationale procedurer – foreligger ikke
(Rådets direktiv 75/319, art. 15a)
Artikel 15a i direktiv 75/319 om farmaceutiske specialiteter, som ændret ved direktiv 93/39, finder anvendelse på markedsføringstilladelser, der er udstedt i henhold til den gensidige anerkendelsesprocedure, der er ledsaget af voldgiftsprocedurer, og som er fastsat i kapitel III i direktiv 75/319. Denne bestemmelse kan ikke udgøre hjemmelen for kommissionsbeslutninger, der pålægger medlemsstaterne at tilbagekalde markedsføringstilladelser, der oprindeligt er udstedt inden for rammerne af rent nationale procedurer.
(jf. præmis 45 og 46, 51)